62023CO0548_INF
Uznesenie Súdneho dvora (ôsma komora) z 30. novembra 2023 –Baldan/Komisia
(vec C‑548/23 P)
„Odvolanie – Článok 181 Rokovacieho poriadku Súdneho dvora – Žaloba o náhradu škody – Kríza spôsobená ochorením COVID‑19 – Správanie Európskej komisie, jej predsedníčky a jej členov – Strata dôvery v Európsku úniu – Nemajetková ujma – Dôkazné bremeno – Skreslenie dôkazov – Odvolanie, ktoré je čiastočne zjavne neprípustné a čiastočne zjavne nedôvodné“
1.
Mimozmluvná zodpovednosť – Ujma – Nahraditeľná ujma – Nemajetková ujma spôsobená stratou dôvery v inštitúciu Únie – Vylúčenie
(Článok 340 druhý odsek ZFEÚ)
(pozri bod 11)
2.
Odvolanie – Dôvody – Nesprávne posúdenie skutkového stavu a dôkazných prostriedkov – Neprípustnosť – Preskúmanie posúdenia skutkového stavu a dôkazov Súdnym dvorom – Vylúčenie okrem prípadov skreslenia – Dôvod založený na skreslení dôkazov – Nevyhnutnosť presne uviesť skreslené skutočnosti a preukázať nesprávne právne posúdenie, ktoré viedlo k takémuto skresleniu – Nevyhnutnosť skreslenia, ktoré zjavne vyplýva z písomností v spise
(Článok 256 ods. 1 druhý pododsek ZFEÚ; Štatút Súdneho dvora, článok 58 prvý odsek)
(pozri body 16, 17)
3.
Súdne konanie – Rozhodnutie prijaté odôvodneným uznesením – Možnosť rozhodnúť bez ústneho konania – Porušenie práva na obhajobu – Neexistencia
(Rokovací poriadok Všeobecného súdu, článok 126)
(pozri body 22 – 26)
Výrok
1.
Odvolanie sa zamieta ako čiastočne zjavne neprípustné a čiastočne zjavne nedôvodné.
2.
Frédéric Baldan znáša svoje vlastné trovy konania.